Plan van R180 miljoen om van Orania 'n stad te maak | Maroela Media
Die strategie vir die volgende vyf jaar sluit in die oprig van 'n ontwikkelingskantoor, die ontwikkeling van nuwe erwe, nywerheidspersele en kantoorgeboue, vaardigheidsontwikkeling en skakeling. Daar is reeds begin met die uitbreiding van die gemeenskap se elektrisiteitsnetwerk om vir die groei wat reeds ervaar word voorsiening te maak. Telkom het ook onlangs 300 nuwe ADSL-lyne in Orania beskikbaar gestel. Die bestaande sub-ekonomiese behuising sal ook uitgebrei word om bekostigbare behuising op 'n groter skaal beskikbaar te stel. Die ontwikkeling van 'n stadsplein word ook in die vooruitsig gestel.
Flip Buys, uitvoerende hoof van die Solidariteit Beweging, wat ook as spreker opgetree het, het gesê Orania skep 'n geleentheid vir die geboorte van vrystede en federale outonomie gebou rondom saamgroepering van byvoorbeeld taal en kultuur. "Ons voorouers het krisisse oorkom deur visie, goeie leierskap, vasberade doelgerigtheid, 'n helpmekaar-aanslag en harde werk," het hy bygevoeg.
Prof Koos Malan van die Universiteit van Pretoria, het gesê om jouself in 'n sekuriteitskompleks weg te steek, is nie 'n oplossing nie. Vir Afrikaners, om kwessies soos regstellende aksie en aanvalle op die Afrikanerkultuur aan te spreek, is 'n stad noodsaaklik, meen Malan.
Carel Boshoff, president van die Orania Beweging, het gesê vir die stad om te slaag moet daar aan sekere vereistes voldoen word. Een daarvan is 'n strategie van konsentrasie. "Ons moet ons mense en belange konsentreer om veiligheid en voorspoed te verseker en om nie altyd, oral 'n protesterende minderheid te wees nie," het hy verduidelik.
Die volledige ekonomiese ontwikkelingsplan is hier beskikbaar.
Om te vinnig te wil groei gaan die behoefte aan 'n werkerkorps vergroot en die versoeking laat toeneem vir die gebruik van SA-burgers. Onmiddellik sal, soos in verlede, plakkerskampe rondom Orania opskiet en die geskiedenis homself herhaal. Om van Telkom en Eskom afhanklik te wees, is soos vir 'n jongmens om 'onafhanklik' te probeer leef in 'n plekkie, maar pa bly steeds die lewensaar wat die toutjies trek.
Ek het jare ondervinding in konstruksie. Laat my weet as julle n projekbestuurder kort.
Het al ernstig oorweeg om Orania toe te trek, maar daar was net nie genoeg geleendbede nie. Nou begin die prentjie anders te lyk.
Ja n boere Afrikaner maak n plan, maar John is reg onmiddelik sal plakkers rondom die stad ontstaan. Dis wat ek nie verstaan van swartmense nie hulle haat die Afrikaner maar waar daar iets gebeur net vir die Afrikaner kom hulle daar aangetros soos Israeliete.
Die punt is dat die Afrikanervolk en ander volke en rasse van SA nie saam in een land (burgerstaat) kan woon sonder dat oorheersing, identiteit, geloof en 'n langdurige magstryd ontstaan nie.